บาทเปิด 33.13 บาทต่อดอลล่าร์ แนวโน้มแข็งค่าต่อ
เงินบาทเปิดตลาด 33.13 บาทต่อดอลล่าร์ แนวโน้มยังแข็งค่าต่อ มองกรอบวันนี้ 33.05-33.15
2 พ.ย. 2560

เงินบาทเปิดตลาด 33.13 บาทต่อดอลล่าร์ แนวโน้มยังแข็งค่าต่อ มองกรอบวันนี้ 33.05-33.15 นักบริหารเงินจากธนาคารซีไอเอ็มบี ไทย เปิดเผยว่า เงินบาทเช้านี้เปิดตลาดที่ระดับ 33.13 บาท/ดอลลาร์ แต่ล่าสุดแข็งค่าไปอยู่ที่ระดับ 33.07 บาท/ดอลลาร์ จากช่วงเย็นวานนี้ที่ปิดตลาดที่ระดับ 33.12 บาท/ดอลลาร์เช้านี้เงินบาทปรับตัวแข็งค่าขึ้นอีก เนื่องจากนักลงทุนเริ่มกลับมาเก็งกำไรค่าเงินด้วยการขายดอลลาร์ หลังจากที่ในช่วงปลายเดือนได้มีความต้องการซื้อดอลลาร์ไปค่อนข้างมากแล้ว ประกอบกับ วานนี้ธนาคารแห่งประเทศไทย (ธปท.) ก็ไม่ได้เข้ามาดูแลค่าเงิน จึงทำให้วันนี้เงินบาทยังมีแนวโน้มแข็งค่าได้ต่อนอกจากนี้ ในการประชุมคณะกรรมการกำหนดนโยบายการเงินของธนาคารกลางสหรัฐ (FOMC) รอบนี้ ยังมีมติคงอัตราดอกเบี้ยนโยบายไว้ในระดับเท่าเดิมซึ่งเป็นไปตามที่ตลาดคาดการณ์ พร้อมกับตอกย้ำความชัดเจนมากขึ้นในเรื่องการปรับขึ้นอัตราดอกเบี้ยช่วงการประชุมในเดือน ธ.ค.นักบริหารเงิน คาดว่า วันนี้เงินบาทยังมีทิศทางแข็งค่า มองกรอบที่ 33.05-33.15 บาท/ดอลลาร์